EIA คาดปริมาณการผลิตน้ำมันสหรัฐจะขยายตัวต่อเนื่องในปีนี้-ปีหน้า
EIA คาดปริมาณการผลิตน้ำมันสหรัฐจะขยายตัวต่อเนื่องในปีนี้-ปีหน้า
31 มี.ค. 2558

สำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า ปริมาณการผลิตน้ำมันของสหรัฐคาดจะยังคงปรับตัวเพิ่มขึ้นอย่างต่อเนื่องในปี 2558 และ 2559 โดยคาดว่า อัตราการขยายตัวของการผลิตน้ำมันในปี 2558 จะอยู่ที่ 8.1% และ 1.5% ในปี 2559
ส่วนในปี 2557 นั้น EIA ระบุว่า ปริการผลิตน้ำมันดิบของสหรัฐปรับตัวเพิ่มขึ้นในปริมาณที่สูงที่สุดนับตั้งแต่ปี 2443 ถึงแม้ว่าราคาน้ำมันจะปรับตัวลดลงก็ตาม
รายงานระบุว่า ปริมาณการผลิตน้ำมันของสหรัฐเพิ่มขึ้น 1.2 ล้านบาร์เรลต่อวันในปี 2557 ซึ่งเป็นระดับสูงที่สุดนับตั้งแต่เริ่มบันทึกสถิติในปี 2443 แตะที่ 8.7 ล้านบาร์เรลต่อวัน สำหรับการเปรียบเทียบเป็นเปอร์เซ็นต์ ปริมาณการผลิตน้ำมันในปีที่แล้วปรับตัวเพิ่มขึ้น 16.2% และเป็นระดับสูงสุดนับตั้งแต่ปี 2483
การปรับตัวขึ้นของปริมาณการผลิตในปี 2557 ส่วนใหญ่มาจากการแข่งขันกันสูงในรัฐนอร์ทดาโกตา เท็กซัส และนิวเม็กซิโก ซึ่งใช้เทคโนโลยีการบดด้วยวิธีไฮดรอลิกและการขุดเจาะในแนวนอนในการผลิตน้ำมันจากชั้นหินดินดาน
ราคาน้ำมันดิบปรับตัวลดลงประมาณ 50% ในช่วงกลางปี 2557 และปัจจุบันอยู่ที่ระดับ 50 ดอลลาร์/บาร์เรล ซึ่ง EIA ระบุว่า ส่งผลให้การผลิตชะลอตัวลงในพื้นที่ที่ใช้การขุดเจาะและหันไปลงทุนในพื้นที่ที่มีการพัฒนาสูงกว่าแทน